

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO TRAKUOSE, BIRUTĖS G. 42C, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2023 m. lapkričio 3 d. Nr. P13-48

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 13.4.2 papunkčiu, atsižvelgdamas į valstybės įmonės Turto banko generalinio direktoriaus 2017 m. balandžio 13 d. įsakymo Nr. P1-77 „Dėl valstybinės žemės sklypų nuomos ir pardavimo“ 1.7 papunktį ir Viešame aukcione parduodamo Trakų rajono savivaldybės nekilnojamojo turto sąrašo, patvirtinto Trakų rajono savivaldybės tarybos 2022 m. gruodžio 15 d. sprendimu Nr. S1E-211 „Dėl Viešame aukcione parduodamo Trakų rajono savivaldybės nekilnojamojo turto sąrašo patvirtinimo“, 2 punktą:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,2192 ha ploto žemės sklypą, kadastro numeris 7977/0002:20, unikalus numeris 4400-2904-0299, esantį Trakuose, Birutės g. 42C.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Finansų departamento direktorius,

laikinai atliekantis generalinio direktoriaus funkcijas Ernestas Česokas

Parengė

Jūratė Riaubiškienė